梁雍婷獲獎冇慶祝 慘遭廖子妤「攻擊」
2024年04月16日 22:49
東網電視
更多新聞短片
由區嘉雯、太保、李琳琳、廖子妤及梁雍婷等演出的電影《從今以後》,早前奪得柏林影展泰迪熊獎,今晚(16日)在西九舉行電影首映,剛奪得金像獎「最佳女配角」的梁雍婷、廖子妤、李琳琳以及區嘉雯都有現身出席,而李琳琳一家包括老公姜大衞及子女亦有到場支持。
被問到戲中可有大膽演出?梁雍婷笑謂:「導演搵我拍已經好大膽,有李琳琳和區嘉雯這些前輩,搵我哋呢班新一代演員演出係好大膽。」對於奪得金像獎「最佳女配角」,她說:「沒有為女配慶功,覺得《白日之下》唔太需要慶功,不過有機會想再多謝台前幕後,有呢個演出全靠好團隊。」至於失落「女配」的廖子妤,就講笑說剛才一直在「攻擊」雍婷,雍婷即笑言看好她好快會奪「最佳女主角」。而好友余香凝亦有出席首映,現場還與廖子妤攬攬,模仿李琳琳和區嘉雯戲中情深的動作。對於未能與好友余香凝一同贏得金像獎,Fish表示來日方長,希望將來繼續有導演給予好角色,再與其他演員合作。
至於已經超過30年無拍過電影的李琳琳,表示初時都有擔心自己未能達到要求,但幸好導演十分有愛和耐性,亦慶幸自己吸收得快,又指今次與一班專業年輕演員合作,笑言自己才是新人。她透露老公姜大衞相當支持她重出江湖,「我咁耐無拍戲,驚自己out咗,老公話一埋位就自然做到,好鼓勵我拍」之後她又提到自己聽力較差,人多聲雜時較辛苦,但拍戲時就無大影響。
對於老公姜大衞成為出爐金像獎「最佳男配角」,李琳琳稱老公今次得獎,對他是很大的鼓勵和支持。而下月20日是他們結婚50周年,李琳琳表示不會大搞,只會與親友簡單食飯慶祝。提到姜大衞在台上表示會送這個獎項給太太做結婚禮物,相當浪漫,李琳琳就笑言老公其實並不浪漫,「以前我對節日好執著,但佢就成日唔記住,我就唔開心,慢慢訓練到我依家都唔執著,所以依家變咗佢浪漫過我囉。」